# Ena Begović

### Izvor: Wikipedija

Ena Begović (Split, 8. srpnja 1960. - Brač, 15. kolovoza 2000.), hrvatska kazališna i filmska glumica

## [uredi] Biografija

Zagrebačka kazališna i filmska glumica Ena Begović karijeru je započela s 18 godina statirajući u filmu Lordana Zafranovića "Okupacija u 26 slika". Uskoro debitira u TV filmu "Ivan Goran Kovačić", a prvu zapaženiju ulogu ostvarila je ulogom u filmu "Pad Italije" 1981. godine. Iako je vjerovala da će karijeru prije svega napraviti na filmu, kazališne su joj daske donijele i slavu i priznanja. Punih je 16 godina bila prvakinja Hrvatskog narodnog kazališta u Zagrebu. U tom je razdoblju odigrala više od 20 glavnih uloga među kojima se izdvajaju Desdemona, kontesa Nera, barunica Castelli, Teuta, Ana Karenjina i druge. Njezina prva kazališna glavna uloga bila je u "Ajaksai" Radovana Ivšića u režiji Vlade Habuneka.

Slijedio je čitav niz velikih ostvarenja u predstavama domaćih i inozemnih autora. Od grčkih tragedija, preko Shakespearea, Strindberga, Ibsena, do Zagorke i Krleže. Svojom je glumačkom snagom zauzela jedno od vodećih mjesta u Hrvatskom narodnom kazalištu, ali i gostujući na daskama drugih kuća.

U bogatoj 20-godišnjoj karijeri za svoje uloge je dobila niz priznanja i nagrada među kojima i Zlatnu arenu pulskog festivala, a snimila je i više od deset filmova od kojih su najpoznatiji: "Glembajevi", "Treća žena", "Pad Italije", "Četverored" i drugi.

U braku s Josipom Radeljakom imala je kći Lanu, rođenu 2000. godine. Poginula je u prometnoj nesreći na otoku Braču, dana 15. kolovoza 2000. godine i to od teških ozlijeda glave zadobivenih prilikom prevrtanja automobila. U hrvatskoj će kinematografiji ostati zapamćena kao jedna od najljepših glumica, te kao žena izrazite senzualnosti i velike karizme.

## [uredi] Zanimljivosti

Ena Begović je za ulogu barunice Castelli u filmu Glembajevi na Pula Film Festivalu 1988. godine nagrađena Zlatnom arenom za epizodnu žensku ulogu koju je odbila, jer ju je smatrala glavnom. Film je, također, podijelio kritiku i zbog znatna pomlađivanja lika barunice Castelli, ali ga je publika iznimno dobro prihvatila.

## [uredi] Televizijske serije u kojima je glumila

- "Sarajevske priče" kao doktorica (1991)
- "Tražim srodnu dušu" kao nepoznata uloga (1990)
- "Balkan ekspres 2" kao Danka (1989)
- "Zagrljaj" kao nepoznata uloga (1988)
- "Nepokoreni grad" kao nepoznata uloga (1981)

## [uredi] Filmovi u kojima je glumila

- "Četverored" kao Mirta Mesog (1999)
- "Agonija" kao Laura Lenbach (1998)
- "Tri muškarca Melite Žganjer" kao Maria (1998)
- "Treća žena" kao Hela Martinić (1997)
- "Chamchatka" kao Ana (1996)
- "Ne zaboravi me" kao nepoznata uloga (1996)
- "Čaruga" kao Svilena (1991)
- "Djevojčice sa šibicama" kao sestra (1991)
- "Fatal Sky" kao gospođa Sumner (1990)
- "Karneval, anđeo i prah" kao Frida (1990)
- "Balkan ekspres 2" kao Danka (1988)
- "Glembajevi" kao barunica Castelli (1988)
- "Kraljeva završnica" kao Višnja (1987)
- "Veštica" kao nepoznata uloga (1986)
- "Bobi" kao nepoznata uloga (1983)
- "Hoću živjeti" kao Tereza (1982)
- "Idemo dalje" kao Milica (1982)
- "Pad Italije" kao Veronika (1981)
- "Piknik u topoli" kao nepoznata uloga (1981)
- "Okupacija u 26 slika" kao nepoznata uloga (1978)
- "Ivan Goran Kovačić" kao nepoznata uloga (1978)

## [uredi] Vanjske poveznice

- Biografija na www.film.hr
- Filmografija
- 43. splitsko ljeto: "Medeja" (video)

Dobavljeno iz "http://hr.wikipedia.org../../../e/n/a/Ena_Begovi%C4%87_3e50.html"

Kategorije: Hrvatski kazališni glumci | Hrvatski filmski glumci

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Српски / Srpski